ก่อหนี้อันตรายใช้จ่ายเกินตัว
นักศึกษา-แรงงานไทยความรู้การเงินต่ำ,ผลวิจัยพบคนไทยความรู้ทางการเงินต่ำ โดยเฉพาะนักเรียนนักศึกษาและแรงงานยุคใหม่อายุระหว่าง 25-35 ปี มีพฤติกรรมก่อหนี้อันตราย ใช้จ่ายเกินตัว ช็อปปิ้งออนไลน์ กระตุ้นหนี้สินพุ่ง ต้องหันกู้นอกระบบ ซิตี้แบงก์ผนึกสถาบันคีนันฯและกระทรวงแรงงาน ทำแอพพลิเคชั่นช่วยวางแผนการเงิน,นายปิยะบุตร ชลวิจารณ์ ประธานอำนวยการสถาบันคีนันแห่งเอเชีย เปิดเผยถึงการวิจัยค้นคว้าปัญหาหนี้สินใน 3 กลุ่มเสี่ยง คือ ภาคแรงงาน เกษตรกร และนักศึกษา พบว่าขณะนี้ปัญหาการก่อหนี้สินในกลุ่ม นักศึกษามีความน่าเป็นห่วงมาก เพราะเป็นกลุ่มที่ไม่มีรายได้แต่กลับมีการบริโภคสูง โดยเฉพาะอย่างยิ่ง มีการเติบโตของธุรกิจออนไลน์ อีคอมเมิร์ซ การจัดโปรโมชั่นลดราคา การซื้อที่ง่ายขึ้น ได้กระตุ้นให้เกิดการบริโภคที่เกินตัว จนทำให้นักศึกษาบางส่วนต้องหันไปเป็นหนี้นอกระบบ หยิบยืมเงินจากญาติ เพื่อนฝูง และบางรายอาจเลือกไปทำงานที่ไม่เหมาะสมเพื่อหารายได้มาใช้จ่ายให้พอกับค่านิยม,นายปิยะบุตรกล่าวต่อว่า ปัจจุบันมีนักเรียนนักศึกษาในระบบราว 12.8 ล้านคน แต่กลุ่มที่น่าห่วงคือกลุ่มนักศึกษาที่ใช้จ่ายเกินตัว สาเหตุนอกจากเรื่องค่านิยมแล้ว ยังมาจากความรู้เรื่องการเงินน้อย เพราะระบบการศึกษาไทยไม่ได้สอนให้บริหารการเงินเลยเป็นจุดอ่อนของทักษะการใช้จ่ายเงินของคนไทย ซึ่งแนวทางแก้ไขควรกำหนดการพัฒนาความรู้ด้านการเงินเป็นวาระแห่งชาติ การริเริ่มโครงการบังคับเกี่ยวกับการ ออมในระดับเยาวชน การฝึกอบรมควบคุมหนี้สิน ภาพ รวมปัญหาหนี้ครัวเรือนไทยที่สูงกว่า 80% จีดีพี มีผลกระทบต่อการเติบโตของเศรษฐกิจ เนื่องจากหนี้ที่สูงกระทบต่อขีดความสามารถในการใช้จ่ายของประชาชน หากปล่อยไปจะฉุดรั้งการเติบโตของเศรษฐกิจ,ด้านนายสุรพล โอภาสเสถียร ผู้จัดการใหญ่บริษัท ข้อมูลเครดิตแห่งชาติ จำกัด (เครดิตบูโร) กล่าวว่า จากข้อมูลเครดิตบูโรของไทยพบว่ากลุ่มคนวัยทำงานเป็นวัยที่มีการก่อหนี้สูงสุด เพราะมีค่านิยมการเสพติดหนี้ พอเริ่มทำงานต้องเริ่มมีบัตรเครดิตเริ่มขอสินเชื่อ จึงอยากให้หน่วยงานที่เกี่ยวข้องเข้ามาดูแล ออกคำเตือนการโฆษณาสินเชื่อบัตรเครดิตเหมือนคำเตือนในซองบุหรี่ เช่น คนกลุ่มใดไม่เหมาะสมสำหรับการขอสินเชื่อหรือข้อเสียของการเป็นหนี้ เป็นต้น,นางวีระอนงค์ จิระนคร ภู่ตระกูล รองกรรมการผู้จัดการใหญ่ ธนาคาร ซิตี้แบงก์ ในฐานะผู้แทนจากมูลนิธิซิตี้ กล่าวว่า คนไทยมีทักษะทางการเงินต่ำกว่า 14 ประเทศ ที่มีการพัฒนาเศรษฐกิจระดับเดียวกัน ดังนั้นคนไทยควรมีความรู้ความเข้าใจเกี่ยวกับการบริการจัดการด้านการเงินให้มากขึ้น ซึ่งกระทรวงศึกษาธิการต้องเปิดหลักสูตรการเรียนด้านบริหารการเงินเพื่อสร้างพื้นฐานความเข้าใจด้านการเงินให้คนไทยได้มากขึ้น,นายวรานนท์ ปีติวรรณ รองปลัดกระทรวงแรงงาน กล่าวว่า ปัจจุบันกลุ่ม แรงงานในและนอกระบบทั่วประเทศมี 38.4 ล้านคน แต่มีความรู้ทางการเงิน อยู่ในระดับกลางและต่ำถึง 83% นอกจากนี้กลุ่มแรงงานยุคใหม่ที่มีอายุระหว่าง 25-35 ปี มีการก่อหนี้เพิ่มขึ้นอย่างรวดเร็ว เพราะมีรายได้ไม่พอกับรายจ่าย และยังพบว่ากลุ่มแรงงานยังประสบปัญหาด้านการชำระหนี้ ดังนั้นกรมสวัสดิการและคุ้มครองแรงงานจึงหาแนวทางสร้างความรู้ความเข้าใจทางการเงิน แก้ไขปัญหาหนี้สินให้กลุ่มแรงงานในและนอกระบบ,ทั้งนี้ มูลนิธิซิตี้ กรมสวัสดิการและคุ้มครองแรงงาน และสถาบันคีนันแห่งเอเชียพัฒนาวิธีสร้างการเรียนรู้ในรูปแบบออนไลน์ เทรนนิ่ง ด้วยแอพพลิเคชั่นฉลาดคิดเรื่องเงิน ที่มีทั้งชุดความรู้ทางการเงินและเกมออนไลน์ สอดคล้องกับพฤติกรรมแรงงานยุคใหม่ พร้อมมีแผนที่จะบรรจุหลักสูตรฝึกอบรมการบริหารการเงินให้กลุ่มแรงงาน โดยมีกระทรวงแรงงานเป็นผู้รับผิดชอบ.
ผลวิจัยพบคนไทยความรู้ทางการเงินต่ำ โดยเฉพาะนักเรียนนักศึกษาและแรงงานยุคใหม่อายุระหว่าง 25-35 ปี มีพฤติกรรมก่อหนี้อันตราย ใช้จ่ายเกินตัว ช็อปปิ้งออนไลน์ กระตุ้นหนี้สินพุ่ง
ปิยะบุตร ชลวิจารณ์,ความรู้ทางการเงินต่ำ,ผลวิจัย,แรงงาน,เกษตรกร,ไทยรัฐฉบับพิมพ์,หนังสือพิมพ์ไทยรัฐ